google/wiki40b huggingface dataset:
Døden rider hest

Handling

En nybyggerfamilie nær den mexikanske grensen drepes av en gjeng banditter. Den eneste overlevende er en den lille gutten Bill som 15 år senere opptrer som hevner (John Phillip Law). Han møter revolvermannen Ryan (Lee Van Cleef) og får etter vært has på bandittene i en rekke brutale sammenstøt.

Innflytelse

Den amerikanske regissøren Quentin Tarantino har uttrykt begeistring for filmen. Kill Bill-filmene har en rekke referanser til Døden rider hest. Sitatet 'Revenge is a dish served cold' er hentet derfra, og utdrag av Ennio Morricones filmmusikk brukes i både Kill Bill vol. 1 og 2, samt i traileren til filmene.

Andre titler

Engelsk: Death Rides a Horse, As Man to Man. Italiensk: Da uomo a uomo. Tysk: Von Mann zu Mann.
SpeedMonster

SpeedMonster er en berg-og-dal-bane i fornøyelsesparken Tusenfryd.
SpeedMonster åpnet i april 2006. Banen innebar en investering på over 70 millioner kroner og er den største i parkens 26-årige historie. Med 6 000 hestekrefter i ryggen akselererer passasjerene fra 0 til 90 km/t på 2,2 sekunder. Speedmonster er laget av Intamin AG. Kanonen som var på Liseberg til sesongen 2016 er en lignende modell fra den sveitsiske produsenten med samme type tog og skinner, men forskjellig utforming av selve banen.

Banen

SpeedMonster begynner med en kort tur ut av stasjonen, der toget blir koblet på utskytningskabelen. Deretter blir det skutt ut, akkompagnert av lyden av en dragster. Etter utskytningen går toget inn i en norsk loop, et element som var unikt for SpeedMonster frem til 2008, da berg-og-dal-banen Fahrenheit i Hersheypark i USA fikk et tilsvarende element. 
Ulikt andre berg-og-dal-bane-elementer starter norskloopen på banens høyeste punkt, der sporet snus opp ned før toget dykker ned, tilsvarende andre halvpart av en vanlig loop. Derfra går det opp igjen til vogna atter er opp ned, før den skrus riktig vei igjen og farer ned i en 270 graders sving, som ender i en bakke gjennom norskloopen. Derfra svinger sporet mot høyre, der banen går inn i to S-baker, med kraftige, laterale G-krefter. Helt mot slutten går banen opp ned for tredje gang i en korketrekker, før den snur 90 grader og avslutter med en strekning magnetbremser.
Brahui

Brahui er et dravidisk språk som brukes i vestlige og sørlige og sentrale Pakistan, noen grenseområder i Afghanistan, Iran og Turkmenistan. De viktigste områdene hvor brahui blir snakket er i vest og sør i sentrale Pakistan, rundt byene Kalat og Quetta. Det er det eneste dravidiske språk som har et kjerneområde utenfor Sør-India eller Sri Lanka. På begynnelsen av 2000-tallet hadde språket over to millioner brukere.
Språket blir snakket av brahuifolket. Disse har vært isolerte fra andre dravidisktalende gjennom flere hundre år, og har opplevd stor påvirkning fra andre kulturer. Som resultat har språket mange lånord fra balutsji, sindhi og persisk. Mange som snakker brahui er flerspråklige, og en god del som tidligere snakket brahui har gått over til å snakke balutsji eller persisk.
Brahui kan skrives med persisk-arabisk skrift, i nyere tid også med latinske bokstaver, men svært få brahuitalerere er lesekyndige, og under 1 % av dem kan skrive brahui.

Truet

I henhold til en rapport fra 2009 fra UNESCO er brahui et av 27 språk i Pakistan som er truet av utryddelse. Det er klassifisert som «utrygt», det siste nivået av truete språk ut fra fem nivåer av bekymring.
Kumaragupta I

Kumaragupta I, også kjent som Shakraditya og Mahendraditya, var en keiser av Guptariket i 415–455 e.Kr. Han var sønn av forgjengeren Chandragupta II og Dhruvadevi (også kjent som Dhruvasvamini). Han var en dyktig regent og bevarte det store imperiet intakt, fra Bengal til Kathiawar og fra Himalaya til Narmada. Han regjerte i nesten 40 år, men de siste dagene av hans regjeringstid var ikke gode.  Guptariket ble truet av opprør fra Pushyamitras i det sentrale India and invasjon fra Heftalittene (muligens Kidaritene). Men, han bekjempet begge og utførte Ashvamedha (hesteofring) for å feire seieren. Han utga nye mynter med bilder av hans navnebor Kartikeya.
Seigniorage

Seigniorage også stavet seignorage eller seigneurage er nettooverskuddet man får ved å utstede en valuta. Overskuddet oppstår på grunn av forskjellen mellom pengenes påtrykte verdi og omkostningene med å trykke, distribuere og til sist trekke det tilbake fra sirkulasjon.
I noen land brukes seigniorage bevisst for å øke statens inntekter. Eksempelvis kan regjeringen i et land låne penger av sentralbanken til å dekke et eventuelt lån. Dette betyr at regjeringen benytter seigniorage til å betale ned gjeld, hvor det er underforstått at lånet ikke skal betales tilbake.
Vedvarende bruk av dette verktøyet vil føre til inflasjon, fordi basispengemengden stadig øker.
Brekken

Brekken (sørsamisk Prahke) er ei fjellbygd nordøst på Rørosvidda, 700 moh. Brekken ligger i Røros kommune nær svenskegrensa. Brekken ligger 35 km fra Røros og 40 km fra Funäsdalen i Sverige.
Brekken er et eget sokn i Gauldal prosti med Brekken kirke som soknekirke. Brekken tilhørte Røros prestegjeld og formannskapsdistrikt (kommune) etter innføringa av formannskapslovene av 1837. Brekken ble utskilt som egen kommune ved firedelinga av Røros kommune i 1926, men kirkesoknet var fortsatt underlagt Røros prestegjeld. I 1964 ble Brekken slått sammen med Røros (bergstaden), Røros landsokn og Glåmos til den nye Røros kommune.
Bygda har barnehage, skole (1-7), butikk, bensinstasjon, post, ungdomshus, fotballbaner (skistadion om vinteren) med klubbhus, skysstasjon (Skottgården) og historielagets bygdemuseum. Brekken flyplass åpnet i august 2009.
Yngvar Numme

Private forhold

Yngvar Numme er gift med danseren Ingrid Numme. De er bosatt i Sandefjord. Han er faren til Thomas Numme, som sammen med Harald Rønneberg var programleder for Senkveld med Thomas og Harald på TV 2 fra 2003 til 2018.
Richard Adams

Liv og virke

Han studerte nyere historie ved Worcester College ved University of Oxford 1938–1940 og 1946–1953, og arbeidet fra 1948 til 1974 som statstjenestemann. Under krigen tjenestegjorde han i Royal Army Service Corps, som utførte ingeniør- og logistikkoppgaver for Royal Air Force i Midtøsten og Europa. Han debuterte som forfatter i 1972, og fra 1974 var han forfatter på full tid.
Han ble valgt til medlem av Royal Society of Literature i 1975. Han var president i Royal Society for the Prevention of Cruelty to Animals i 1982. Sammen med naturforskeren Ronald Lockley gjennomførte han i 1981 en reise gjennom Antarktis, og skrev en bok fra reisen. Han hadde tidligere samarbeidet med Lockley om naturskildringene i Watership Down.
Han bodde i Whitchurch, i samme egn som han vokste opp. Han var gift med Elizabeth; paret fikk to døtre.

Bøker

Debuten med Watership Down var et gjennombrudd, og boka fikk stor utbredelse. Skildringen av kaninenes reise fra en truet skog til et tryggere sted er en antropomorf fortelling hvor kaninene har menneskelige egenskaper, og dertil har sitt eget språk, mytologi og historie. Boka kan leses fra mange synsvinkler; både som naturskildring og som en effektiv men tradisjonell maskulin heltefortelling og eventyrreise («a classic example of the male-oriented 'quest' book, with a highly conventional range of characters»). Boka er filmet to ganger, som animasjonsfilm for kino i 1978 og som tv-serie i 1999-2001. Den er også bearbeidet for teater og som videospill.
Adams' senere bøker har ikke hatt samme gjennomslagskraft som debuten. Han har skrevet fantasybøker, barnebøker med historiske og antropomorfe tema og dyrefortellinger. En av romanene, Traveller skildrer den amerikanske borgerkrigen fra synsvinkelen til general Robert E. Lees hest.
På norsk finnes Flukten til Watership (1972, oversatt 1978), barnediktsamlingen Tiger-turen (The Tyger Voyage 1976, oversatt 1976) og romanene Pesthundene (The Plague Dogs 1977, oversatt 1980) og Piken i husken (The girl in a swing 1980, oversatt 1989).
I tillegg til Watership Down er også to andre av Adams' romaner filmatisert: The Plague Dogs i 1982 og The girl in a swing i 1988.
Bhutia

Bhutia er en folkegruppe i Nepal og i Sikkim i India.
Bhutia-er blir også kalt denzongpa, d.v.s. innbygger i Denzong, som er det tibetanske navnet på Sikkim. I Nord-Sikkim, hvor Bhotia-folket er i majoritet, kan en bhotia kalles lachenpa eller lachungpa, altså innbygger i Lachen eller Lachung.
Bhutia-folket vandra inn fra Tibet etter 1500-tallet. De snakker et sinotibetansk språk som skal være relativt likt tibetansk og nasjonalspråket i Bhutan, dzongkha, og er buddhister. Chogyal-monarkiet, som styrte Sikkim fram til innlemmelsen i India, støttet seg på Bhutia-aristokratiet. Bhutia-nasjonaliteten og andre tradisjonelle folk i Sikkim er nå blitt minoriteter i delstaten, der flertallet snakker nepali.
Folkegruppen skal også finnes i Bhutan og i den nordlige delen av delstaten Vest-Bengal.
Theridion pinastri

Utseende

Theridion pinastri er sammen med de andre artene i denne slekten, forholdsvis små edderkopper, hunnen er 2,5 til 3,5 millimeter lang, mens hannen er litt mindre, 2,25 til 2,75 mm. Kroppen er todelt i en bakkropp (opisthosoma) og en forkropp (prosoma eller cephalothorax). Forkroppen er bredt oval, litt flat og forholdsvis liten. Den er brunlig gul med mørkere kant. Bakkroppen har et mursteinsrød langsgående band, med en bølget kant, på hver side med noen lysere flekker. Undersiden av bakkroppen er lys med noen brunere flekker, sjeldnere mer grønnlige eller gule. Bakkroppen er hos hunnen stor og kuleformet. Spinnkjertlene er omgitt av en svart, taggete flekk. Beina er blek brun-gule, med brun-svarte ringer. På det bakerste beinparets ytterste ledd, har de en fin kam av korte børster, derav familiens norske navn.
Mange av kamfotedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Theridion pinastri lever litt skjult, ofte på grener av furu eller lyng. Den bygger ureglemessige fangstnett med tallrike silketråder som går på kryss og tvers.
De kjønnsmodne individene (imago), finnes fra sommer til høst. Hunnen spinner eggene sine inn i en fritthengende, rund eggsekk.

Utbredelse

Theridion pinastri er utbredt i Palearktis. Den finnes i Norge.
Adam West

Bakgrunn

Adam var sønn av Otto West Anderson (25. januar 1903 – 9. oktober 1984) og Audrey V. Speer (1906–69). Han var av svensk avstamming fra farssiden, og av engelsk, walisisk, tysk, irsk og skotsk på morssiden. Faren var bonde, moren operasangerinne og konsertpianist som ofret sine drømmer om Hollywood for å ta seg av familien. Adam flyttet til Seattle da han var 15 sammen med moren da foreldrene skilte seg.
Han tok bachelorgrad i litteratur ved Whitman College. Under militærtjenesten var han hallomann for American Forces Networks fjernsyn. Etter dimittering var han melkemann og flyttet så til Hawaii for å arbeide i fjernsynet.

Karriere

I 1959 flyttet skuespilleren til Hollywood og tok artistnavnet «Adam West». I sin selvbiografi Back to Batcave forklarer han at han valgte navnet Adam bare fordi han likte måten det så ut og hørtes ut sammen med etternavnet «West», som var hans mors pikenavn. Hans nære venner og familie kalte ham fremdeles for Bill.
Adam West dukket opp i filmen The Young Philadelphians med skuespiller Paul Newman, og som gjesteskuespiller i en rekke TV-serier med ville vesten-tema. Han hadde gjesteroller si den syndikerte dramaserien Johnny Midnight og for sine rolle som politibetjent Steve Nelson i dramaserien, The Detectives. Han spilte i en episode av den originale TV-serien The Outer Limits tittelen «The Invisible Enemy». Han gjorde en kort opptreden i filmen Soldier in the Rain som hadde stjernegalleriet Jackie Gleason og Steve McQueen på rollelisten.
I 1970 ble West tilbudt rollen som James Bond for filmen Diamanter varer evig. Men West fikk ikke rollen etter å ha prøvespilt for rollen og han uttalte senere i sin selvbiografi at han trodde denne rollen i stedet burde spilles av noen britiske skuespillere. Siden 2000, har West gjort regelmessige opptredener på den animerte TV-serien Family Guy, der han spiller ordføreren Adam West, som var en parodi på West selv, som var ordføreren i Quahog i Rhode Island. Denne rollen har gitt ham en ny bølge av popularitet siden serien Batman.
Høyås batteri

Høyås batteri ligger på åsen nord for Solli veikryss på E6 i Råde kommune. Batteriet er et av de mange befestningsanlegg som ble bygget forut for unionsoppløsningen 1905 og ble bygget i 1902 som forhåndsplanlagt batteristilling for artilleriet. Anlegget er delt i to enkle batteristillinger med plass til fire kanoner i den nedre stillingen og to i den øvre i nord. Begge stillingene er ganske enkle – en planert plass med et lavt brystvern av tilhogd sten med jordfylling på toppen. Fundamentet etter siktebordet finnes fortsatt i den nedre batteristillingen. Skuddretningen er mot syd og dekker E6 ved Solli for fremrykning fra Sarpsborg mot Moss eller fra Greåker langs Visterflo.
Batteriet inngår som en del av den tilbaketrukne linjen mellom Råde og Moss. Ved anlegg av batteriet ble det også bygget en egen batterivei som forbinder Høyåsbatteriet i sør med batteriet på Gyllerås batteri og den fortsetter videre nordover til Vetaåsen batteri, som ligger sørøst for Vannsjø.
Anlegget er fortsatt i Forsvarets eie.
Dekar

Dekar (forkortet daa, noen ganger da) er en enhet for måling av areal. Et dekar, fra deka som er 10  og ar som er 100 m², er dermed 1000 m². Dekar er ikke en SI-enhet.
I dagligtale blir ofte betegnelsen mål benyttet synonymt med dekar. Før innføringen av det metriske systemet (forløperen til SI-systemet) i 1875, var et mål definert som 1/4 tønneland = 10 000 kvadratfot, tilsvarende 984 m². 
Dekar er en offisiell norsk måleenhet i Forskrift om måleenheter og måling, mens mål ikke er det.

Anvendelse og konvertering

Dekar, sammen med hektar, brukes særlig til å angi tomtestørrelser.
1 dekar = 1000 m², dvs. 31,62 m x 31,62 m eller 10 m x 100 m
1 dekar = 10 ar
10 dekar = 1 hektar
1000 dekar = 1 km², kvadratkilometer
Dekar er ikke mye brukt internasjonalt, men benyttes i Norge, i de tidligere områder underlagt Det osmanske rike i Midtøsten og på Balkan (Bulgaria).
Elisabeth Sinding

Familie

Hun var datter av prost Otto Ludvig Sinding (1809-1880). Hun hadde flere søsken, en av dem var Ernst Anton Henrik Sinding. Faren var bror av Mathias Wilhelm Sinding, og Elisabeth Sinding var dermed kusine av billedhuggeren Stephan Sinding, maleren Otto Ludvig Sinding, billedhuggeren Johanna Sinding og komponisten Christian Sinding.

Utdannelse

I 1865 begynte hun å studere hos maleren Johan Fredrik Eckersberg i Kristiania. Fra 1866 til 1869 studerte hun i Dresden hos Adolf Friedrich, deretter fikk hun i flere år undervisning hos maleren Otto Seitz i München.

Kunstnerisk virke

Elisabeth Sinding malte først og fremst dyremotiver, og særlig hester. Salomonsens konversationsleksikon fra 1902 fremhever henne og Karl Uchermann som dyktige dyremalere.
Nasjonalgalleriet i Oslo har et hestebilde fra 1883 i sine samlinger.
I 1896 mottok Elisabeth Sinding et statlig kunstnerstipend på 1500 kroner. Ved samme tildeling fikk også maleren Thorolf Holmboe, billedhuggeren Johanna Sinding og komponist Johan Backer Lunde stipend på 1500 kroner, mens pianistinne Lizzie Winge og skuespiller Gustav Thomassen fikk tildelt 750 kroner, og arkitekt H. Sinding Larsen fikk tildelt 500 kroner. Samtlige åtte kunstnere fikk tildelingen som reisestipend for reiser i utlandet.
Blant kjente verker malt av Elisabeth Sinding er «Tangkøring paa Jæderen», «Pløjende Heste» og «Kaniner». Det sistnevnte bildet er i Det kongelige Slotts eie. Hun laget også en rekke dyreillustrasjoner til lesebøker for skolebarn.

Annet

Elisabeth Sinding var i mange år sekretær i Foreningen til Dyrenes Beskyttelse.
Henry George

Liv og verk

George ble født i Philadelphia, og som 16-åring tok han hyre som sjømann. Etter en tid til sjøs slo han seg ned i California. Etter noen mislykkede forsøk på gullgraving begynte han på en karriere innenfor avis. Han begynte som trykker og endte opp som redaktør og eier.
Under en reise til New York ble George sjokkert over de fattiges levekår i storbyen. Han så på det som et paradoks at de fattige i den etablerte storbyen hadde dårligere levekår enn i det mindre utviklede California.  Tankene om de fattiges levekår gav tema og tittel til boka Progress and Poverty, eller Fremskritt og Fattigdom. Boka kom ut i 1879, og ble en bestselger. På kort tid ble det solgt over 3 millioner bøker.
I boken argumenterte George for at nesten all rikdom fra sosiale og teknologiske fremskritt i en fri markedsøkonomi ble tatt av jordeiere og monopolister ved hjelp av leiepriser. En slik konsentrasjon av rikdom til de som ikke arbeider var den grunnleggende årsaken til fattigdom. George så det ikke som rettferdig å hindre folk å kunne utnytte naturressurser. Han mente at slike hindringer var å sammenligne med slaveri. I denne sammenhengen oppsto begrepet lønnsslaveri.
George hadde vært fattig selv og var derfor istand til å se disse sammenhengene. På sine reiser hadde han sett mange forskjellige samfunn og han hadde bodd i et California som var i rask vekst og fremgang. Han hadde merket seg spesielt at byggingen av jernbane i California gjorde at eiendomsverdien og leien øket mer enn lønningene.
Neihuang

Neihuang (kinesisk: 温县 ; pinyin: Nèihuáng Xiàn) er et fylke i provinsen Henan i Kina. Det ligger under byprefekturet Anyang. Nèihuáng hadde i 1999 en befolkning på 682.000 innbyggere.
Xiang, en av Shang-dynastiets hovedsteder, lå i det som i dag er fylket Neihuang.

Kulturminner

Sanyangzhuang-funnstedet (三杨庄遗址, Sanyangzhuang yizhi) fra Handynastiets tid ble i 2006 oppført på Folkerepublikken Kinas liste over kulturminner.
Macropsylla novaehollandiae

Utseende

Arten er store lopper.

Liv og utvikling

Familien Macropsyllidae som arten er et medlem av, lever i bol av små pattedyr, mest hos australske gnagere, men de er også funnet bolene til små pungdyr. De er også funnet på innførte pattedyrarter som katt og svartrotte.

Utbredelse

Arten er funnet på Tasmania.
Tysklands kvinnelandslag i strandhåndball

VM i beachhåndball

Tyskland deltok ved det andre VM i beachhåndball som ble arrangert; VM i beachhåndball 2006. Der kom de på 2.-plass, etter at de tapte finalen 0-2 for Brasil. Franziska Heinz scoret 18 poeng i finalen. To år senere kom de på 8.-plass ved VM i beachhåndball 2006 i Rio de Janeiro i Brasil.
De har ikke deltatt i andre VM.

EM i beachhåndball

Tyskland deltok ved det første EM som ble arrangert - EM i beachhåndball 2000. Her kom de på 2.-plass av de 8 lagene som deltok. De møtte Ukraina i finalen, men tapte der 1-2, etter 2-3 i shoot-out. To år senere kom de på 4.-plass ved EM i beachhåndball 2002 i Cádiz i Spania, der de tapte bronsefinalen 0-2 for Jugoslavia.
Ved EM i beachhåndball 2004 kom de på 3.-plass, etter at de vant bronsefinalen 2-0 mot Italia. I 2006 kom de på 1.-plass ved EM i beachhåndball 2006 hjemme i Tyskland, og de kom 2.-plass året etter, ved EM i beachhåndball 2007. Her tapte de finalen 1-2 for Kroatia.
De deltok ikke ved EM i 2009, 2011 og 2013.
Frank Knox

Karrière

Han ble født i Boston i Massachusetts. Han tok utdannelsen sin ved Alma College i Michigan, og tjenestegjorde på Cuba som en del av Rough Riders under den spansk-amerikanske krigen i 1898. Etter krigen begynte Knox som journalist, og ble senere utgiver av flere aviser. Ved presidentvalget i 1912 støttet han Theodore Roosevelt, tidligere nestkommanderende i Rough Riders. Ved den første verdenskrigs utbrudd støttet Knox at USA skulle gå inn i krigen, og da USA omsider gjorde nettopp det, tjenestegjorde Knox som amerikansk artillerioffiser med graden major i Frankrike. 
Knox var en internasjonalist, og støttet amerikansk hjelp til Storbritannia da den andre verdenskrig brøt ut. Demokraten Franklin D. Roosevelt utnevnte Knox til marineminister. Knox besatte denne stillingen frem til sin død i 1944, og ble bisatt ved Æresgravlunden i Arlington.
Reichspressekammer

Reichspressekammer var en underavdeling i Reichskulturkammer i det nasjonalsosialistiske Tyskland. Kammeret administrerte det tredje rikets mediepolitikk overfor nazistpartiets egne utgivelser og også øvrige avisutgivelser. Kontoret var ansvarlig for forsensuren av tyske aviser og for selve avisstrukturen i Tyskland.
Kammeret ble opprettet i september 1933, og to måneder senere ble det obligatorisk for alle som var forbundet med publisering å høre til Reichspressekammer. 
Kammeret definerte selv kravene for medlemskap og til å ekskludere utgivere og stenge deres aviser og tidsskrifter uten kompensasjon. 
1 473 utgivere ble ekskludert allerede det første året, og i 1936 hadde man eliminert fire femtedeler av den tyske pressen.
Max Amann, Hitlers sersjant fra første verdenskrig, var president for Reichspressekammer.
Hippokrates fra Khíos

Hippokrates fra Khíos (gresk: Ἱπποκράτης ὁ Χῖος, født ca. 470, død 410 f.Kr.) var en gresk matematiker fra øya Khíos. Han arbeidet spesielt med geometriske problem som var av størst interesse i antikkens Hellas. I denne forbindelse skrev han en av de første lærebøker i geometri. Av egne bidrag huskes best hans forsøk på å løse problemet rundt sirkelens kvadratur og kubens fordobling, men uten å lykkes. Derimot viste han at arealet av spesielle figurer avgrenset av to sirkelbuer kunne beregnes geometrisk. Disse halvmåneformede figurene har senere fått navnet Hippokrates' luner.
Hippokrates var også opptatt med spørsmål innen astronomi. I forbindelse med observasjoner mente han at vi kan se ved at lysstråler blir sendt ut fra øyet. Dette var også Platon for, men Aristoteles argumenterte for at de ble mottatt av øyet.

Vitenskapelig liv

Da Hippokrates vokste opp på Khíos, er det sannsynlig at han tidlig ble kjent med arbeidene til Pythagoras da denne kom fra naboøya Samos. Dette kan ha vært en medvirkende årsak til at han tok interesse i logiske bevis og innførte i denne sammenhengen metoden med reductio ad absurdum. Forskjellige beretninger sier at han viet seg fullstendig til løsning av geometriske problem etter at han hadde opplevd flere mislykkede pengetransaksjoner.
Hippokrates skrev den første, kjente lærebok i geometri. Den het Elementene (gresk: Στοιχεῖα, Stoicheia) og inneholdt fundamentale definisjoner og teorem som andre senere kunne bygge videre på. Euklid kallte knapt hundre år senere også sitt læreverk i geometri for Elementene. Hippokrates var den som begynte å betegne punkter med bokstaver som  A, B og C slik at et triangel kunne omtales som figuren ABC.

Kubens fordobling

På den tiden Hippokrates levde var et av de største problemene innen geometrien å finne sidekanten i en kube med dobbelt så stort volum som en gitt kube. Løsning av denne oppgaven fikk derfor navnet kubens fordobling. Den tilsvarende oppgaven med et kvadrats fordobling visste man kunne løses ved å konstruere mellomproporsjonalen eller det geometriske middel av tallene 1 og 2. Dette ledet Hippokrates til å vise at fordobling av kuben kunne løses ved å finne to mellomproporsjonaler mellom de samme tallene. Hvordan dette skulle gjøres i praksis, visste han ikke. Men likevel var dette resulatetet avgjørende da Menaikhmos senere viste at disse mellomproporsjonalene var gitt som skjæringspunkt mellom forskjellige kjeglesnitt.